K arbonat angidridli o‘t o‘chirgich

|
K arbonat angidridli o‘t o‘chirgich
|
bet | 7/32 | Sana | 15.05.2024 | Hajmi | 2,34 Mb. | | #235033 |
Bog'liq konspektK arbonat angidridli o‘t o‘chirgich
1-saqlagichli membrana plombasi; 2-zarad plombasi; 3-maxovik; 4-ventil – tomba;
5-ushlagich; 6-kronshteyn tombasi bilan; 7-qor hosil qilib beruvchi voronkasimon nay;
8-ballon; 9-yorug‘lik joyi;
Jarohatlanganlarga dastlabki yordam ko‘rsatish
Hozirgi mashina va avtomobillar korxona ma’muriyati dori-darmonlar to‘plami bor tibbiyot aptechkasi bilan ta’minlashi zarur. Aptechkada quyidagilar bo‘lishi lozim: ichimlik sodasi – 200 g, validol – 30 tabletka, bort kislotasi – 60g, leykoplastir – (1x15 sm) – 5 dona, vazelin – 50 g, rezina naycha – 1 dona, shaxsiy paket – 10 dona, bint – 10 dona, novshadil spirti – 20 g, paxta – 100 g, shinalar – komplekt, yod eritmasi.
Aptechkadagi tibbiy preparatlar quyidagi maqsadlarda ishlatiladi: ichimlik sodasi – kislota kuydirganda (ishqor va kislotalar bilan ishlashda) ko‘zni yuvish va og‘izni chayish maqsadida ichimlik sodaning 2-4% li eritmasini tayyorlash uchun; validol – asab sistemasini tinchlantirish va yurak atrofidagi og‘riqlarni yo‘qotish, bora kislota ishqori ta’sirida kuyganda ko‘zni yuvish va og‘izni chayish maqsadida 2-4% li eritmsi tayyorlanadi. Vazelin – 1 darajali kuyishda, tirnalganda, teri yallig‘langanda, teriga surtishga; rezina bog‘lam qon ketishini to‘xtatishga; shaxsiy paketlar, bintlar, paxta – lat yeganda, yaralanganda bog‘lab quyishga; spirt – xushdan ketganda hidlatib hushiga keltirishda; yod eritmasi jarohat atrofiga surishda (teridagi shilingan, tirnalgan joylarga) ishlatiladi.
Birinchi tibbiy yordam ko‘rsatishning umumiy qoidalari
Jarohatlanganlarga birinchi yordam ko‘rsatishdan oldin quyidagi ishlarni bajarish lozim:
jarohatlanish omillarini yo‘qotish (masalan, jarohatlanuvchini xavfli joydan olib chiqish); elektr simidan ajratib olish (elektr to‘ki urganida; jarohatlanuvchining ahvolini yomonlashtiruvchi barcha narsalardan qo‘tqarish) jarohatlanuvchi ustidagi yukni, devor parchalarini olish, xonadan yoki yonayotgan joydan olib chiqish kerak;
agar bemorga xavf tug‘ilmaydigan bo‘lsa, birinchi tibbiy yordam ko‘rsatishda uni qo‘zg‘atmaslik kerak;
hushidan ketganda xushiga keltirish va tashlab ketmaslik kerak;
birinchi tibbiy yordam ko‘rsatish uchun jarohatlanganning kiyimini yechish yoki yaralangan joyidagi kiyimini qirqishda juda ehtiyot bo‘lish zarur;
jarohatini avaylash;
Tananing biror joyi shikastlangan yoki suyagi ochiq singan bo‘lsa arteriyadan yoki venadan qon ketishi mumkin. Arteriyadan oqadigan qon och qizil rangli bo‘ladi va u kuchli bosim ostida beto‘xtov oqadi. Venadan oqadigan qon to‘q qizil rangli bo‘ladi va u jarohatdan otilib chiqadi. Tomchilab qon ketishda qon tomib – tomib turadi va qon ozroq miqdorda sekin chiqadi.
Yirik arteriyalar jarohatlanganda tezlik bilan birinchi yordam ko‘rsatish zarur. Birinchi navbatda tomirni barmoqlar bilan qattiq bosib, suyakka siqish orqali qon ketishini to‘xtatish lozim.
Qon ketishini suyakga qon tomirlarini siqish orqali to‘xtatish ham mumkin. Oyoq qo‘llardan qon oqqanda rezina bog‘lam yoki tasma, gazlama parchasi, ro‘molga yoki boshqa narsalardan foydalanib burama bog‘lam usulida qon to‘xtatiladi.
|
| |